เมื่อคืนก่อนกินยาคุมผิดเม็ด ไปกินเม็ดเเป้งเเทนตัวยาปกติ เเล้วในคืนที่กินเม็ดเเป้ง มีเพศสัมพันธ์กับเเฟน ตอนช่วงเเรกๆม่ได้มีการป้องกัน เเต่หลังจากนั้นก็ใส่ถุงยางจนเสร็จ เเล้วก็รู้ตัวอีกที่ว่ากินยาผิดตอน5ทุ่มของอีกวัน ก็คือเวลาที่กินยาปกติ ก็เลยกินยาตามปกติไปเม็ดนึง ตอนนี้เหลืออีก2เม็ด ซึ่งควรจะหมดวันนี้ ควรต้องกินยายังไงต่อ เเล้วในคืนที่กินผิดมีโอกาศ ที่จะท้องไหมคะ
สวัสดีค่ะ หากเผลอยาคุมกำเนิดที่เป็นเม็ดแป้งมาทานแทนเม็ดที่เป็นฮอร์โมน ก็คล้ายกับการที่เราลืมทานยาคุมไป 1 วัน ดังนั้น เมื่อนึกออกในวันถัดไป ก็ให้รีบทานเม็ดที่เป็นฮอร์โมนเม็ดที่ทานผิดไปทันทีที่นึกได้ และให้ทานเม็ดต่อไปตามเวลาเดิมที่เคยทานเป็นปกติ ซึ่งจะเท่ากับทาน 2 เม็ดใน 1 วัน ทั้งนี้ ประสิทธิภาพในการป้องกันการตั้งครรภ์อาจลดลงไปบ้างเพียงเล็กน้อยเท่านั้น นอกจากนี้ หากได้มีเพศสัมพันธ์ไป โดยใส่ถุงยางอนามัยป้องกันด้วย โอกาสที่จะตั้งครรภ์ก็ถือว่ามีน้อยมากมากค่ะหลังจากนี้ ก็ให้ทานยาคุมวันละเม็ดต่อจนครบเม็ดที่เป็นฮอร์โมน แล้วต่อด้วยาที่เป็นเม็ดแป้งตามปกติจนหมดแผง ซึ่งหากเป็นยาคุมชนิดที่มีเม้ดแป้ง 7 เม็ด ก็จะเท่ากับทานไป 6 เม็ด (เพราะได้ทานไป 1 เม็ดแล้วก่อนหน้านั้น) ซึ่งก็ไม่ได้มีผลอะไรค่ะ เมื่อทานหมดแล้ว ก็ให้เริ่มทานยาคุมแผลใหม่ตามปกติค่ะ อย่างไรก็ตาม ในช่วงที่ทานยาคุมที่เป็นเม็ดแป้ง ก็ควรจะมีประจำเดือนมาด้วยค่ะ หากไม่มีมา ก็ต้องตรวจหาการตั้งครรภ์ดูด้วยค่ะ